

**Качир ауданы Ивановка ауылдық округі Ивановка ауылының көшелерін қайта атау туралы**

Павлодар облысы Качир ауданы Ивановка ауылдық округі әкімінің міндетін атқарушының 2017 жылғы 11 желтоқсандағы № 1-05 шешімі. Павлодар облысының Әділет департаментінде 2017 жылғы 21 желтоқсанда № 5748 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабы 4) тармақшасына сәйкес, Ивановка ауылдық округі Ивановка ауылы тұрғындарының пікірін ескере отырып және 2017 жылғы 15 тамыздағы облыстық ономастика комиссиясының қорытындысы негізінде Ивановка ауылдық округі әкімінің міндетін атқарушы **ШЕШІМ ҚАБЫЛДАДЫ:**

      1. Качир ауданы Ивановка ауылдық округі Ивановка ауылының келесі көшелері:

      "Советов" көшесі "Болашақ" көшесі болып;

      "Клубная" көшесі "Бәйтерек" көшесі болып;

      "Степная" көшесі "Ұлы дала" көшесі болып қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ивановка ауылдық округі* *әкімінің міндетін атқарушы* | *А. Мангутов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК